Szabó Miklós ezüstérmet nyert az első, 1934-es atlétikai Európa-bajnokság első napján Torinóban, 1934-ben 1500 méteres távon, Luigi Beccali mögött célba érve. Később ugyanezen a kontinensbajnokságon legyőzte a hazaiak kedvencét, Mario Lanzit 800 méteren és Európa-bajnoki címet nyert. A bírók azt követően adták neki az aranyérmet, hogy Lanzival mindketten egyszerre lépték át a célvonalat 1:52,0-es időt futva. Szabó nem tudta megismételni sikerét az 1936-os olimpián; a 800 méteres elődöntőben a negyedik helyen végzett, az 1500 méteres döntőben a hetedik helyen ért célba. Két hónappal az olimpia után, 1936. október 4-én Szabó megdöntötte Jules Ladoumègue 2000 méteres világrekordját 5:20,4-es idővel. A következő évben, 1937. szeptember 30-án 8:56,0-as időt futott, ezzel megdöntötte Gunnar Höckert 3000 méteres világrekordját.